**Să Zbor...**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Să zbor...

Să zbor aşa, mai sus de stele

Mai sus de cerul plin de sori -

Cu-a sale splendide splendori,

Ce vreau s-ajung până la ele

E dorul scump, al vieţii mele!

În somn de multe ori visat-am

Că zbor tăcut de-asupra lumii

Peste blestemul greu al humii,

Şi-n timp ce toate le-admiram

Ca fulgu-n vânt, mă deplasam.

Şi-aşa de dulce, mi-era zborul

Când spre-nălţimi mă ridicam!

N-aveam aripi, dar când voiam

Voinţa-mi împlinea tot dorul -

Aveam în dreapta Salvatorul!

Extaziat, că-n zbor pot şi-altfel

Să privesc viaţa cea terestră

Prin prisma sorţii, ce-i funestă,

Privind la Domnul Sfânt Model

Credinţa-mi creşte-al vieţii ţel:

Că prin Hristos, al vieţii Domn

După cum scris este-n Cuvânt,

Se va-mplini - prin Duhul Sfânt

Nu-n stări de veghe şi nesomn

Ci-aşa de simplu ca prin somn!

Zburând spre cerul... înstelat

Se va-mplini, zburarea odată -

Fiind ce mai scumpă răsplată,

Prin harul sfânt, ce mi s-a dat

Un dar frumos, de mult visat!

Flavius Laurian Duverna

18 august 2015